钦定古今图书集成/明伦汇编/宫闱典/第034卷 > 明帝王皇后
## 钦定古今图书集成/明伦汇编/宫闱典/第034卷 > 明帝王皇后

按《宋书后妃传》：“明恭王皇后，讳贞风，琅邪临沂人也。
元嘉二十五年，拜淮阳王妃。太宗改封，拜湘东王妃。
生晋陵长公主伯姒、建安长公主伯媛。太宗即位，立
为皇后。上常宫内大集，裸妇人观之，以为懽笑。后以
扇障面，独无所言。帝怒曰：‘外舍家寒乞，今共为笑乐，
何独不视’？后曰：‘为乐之事，其方自多，岂有姑姊妹集
聚，而裸妇人形体，以此为乐？外舍之为懽适，实与此
不同’。”帝大怒，遣后令起。后兄扬州刺史景文以此事
语从舅陈郡谢纬曰：“后在家为儜弱，妇人不知，今段
遂能刚正如此。”废帝即位，尊为皇太后，宫曰弘训。废
帝失德，太后每加勗譬，始者犹见顺从，后狂慝转甚，
渐不悦。元徽五年五月五日，太后赐帝玉柄毛扇。帝
嫌其毛柄不华，因此欲加鸩害。已令太医煮药，左右
人止之曰：“若行此事，官便应作孝子，岂复得出人狡

位，太后与帝逊于东邸，因迁居丹阳宫，拜汝阴王太
妃。顺帝殂于丹阳，更立第京邑。建元元年，薨于第，时
年四十四。追加号谥，葬以宋后礼。父僧朗，事别见《景
文传》。